โรงเรียนท่าบ่อ

โรงเรียนท่าบ่อ เป็นโรงเรียนมัธยมศึกษาประเภทใหญ่พิเศษประจำอำเภอท่าบ่อ ปัจจุบันสังกัดสำนักงานเขตพื้นที่การศึกษามัธยมศึกษาหนองคาย (สพม.นค.) สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 25 ตุลาคม พ.ศ. 2491 โดยนาย สุริยน นาตรีชน ให้ก่อตั้งโรงเรียนประจำอำเภอโดยกระทรวงศึกษาลงหนังสือลงวันที่ 14 ตุลาคม 2491

ประวัติโรงเรียน 
โรงเรียนท่าบ่อ  อำเภอท่าบ่อ จังหวัดหนองคาย ได้เปิดทำการสอน ตั้งแต่วันที่ 25 ตุลาคม พ.ศ. 2492 โดยกระทรวงศึกษาธิการได้มีหนังสือลงวันที่ 17 ตุลาคม พ.ศ. 2492 ให้เปิดโรงเรียนประจำอำเภอท่าบ่อ และมีคำสั่งให้ นายสุริยน  นาตรีชน ตำแหน่งครูโรงเรียนประจำจังหวัดหนองคาย  ให้มารักษาการตำแหน่งครูใหญ่โรงเรียนท่าบ่อ  ได้ดำเนินการเปิดรับสมัครนักเรียนชั้นมัธยมศึกษาปีที่ 1 ในช่วงแรกได้ทำการสอนที่อาคารเรียน โรงเรียนโกมลวิทยาคาร

พ.ศ. 2492 โรงเรียนได้รับที่ดินราชพัสดุ ขนาดกว้าง 125 เมตร ยาว 237.5 เมตร คิดเนื้อที่ประมาณ 19 ไร่ 2 งาน 64 ตารางวา ซึ่งมีอาณาเขตติดต่อโรงเรียนโกมลวิทยาคาร  ทางทิศใต้และได้รับงบประมาณก่อสร้างอาคารเรียนหลังแรกเป็นอาคารไม้ 6 ห้องเรียน จำนวน 1 หลัง จึงได้ย้ายนักเรียนที่ฝากเรียนอยู่ที่โรงเรียนโกมลวิทยาคารมาเรียนที่อาคารเรียนหลังใหม่ของโรงเรียนท่าบ่อ

พ.ศ. 2501 ได้รับงบประมาณก่อสร้างอาคารเรียน 4 ห้องเรียน จำนวน 1 หลัง งบประมาณ 100,000 บาท

พ.ศ. 2508 ได้รับงบประมาณ  ต่อเติมชั้นล่างของอาคารเรียนหลังแรก 6 ห้องเรียนงบประมาณ 590,000 บาท

พ.ศ. 2516 กรมสามัญศึกษาเห็นว่า สถานที่โรงเรียนเดิมคับแคบ ไม่สามารถขยายและปรับปรุงให้ได้ขนาดมาตรฐานได้จึงให้โรงเรียนพิจารณาที่แห่งใหม่ โรงเรียนจึงเสนอจังหวัดขออนุญาตใช้ที่สาธารณสุขโคกใหญ่ซึ่งอยู่ติดกับถนนสายท่าบ่อ-บ้านผือ ห่างจากโรงเรียนท่าบ่อหลังเดิมประมาณ 2.5กิโลเมตร จังหวัดอนุญาตให้ใช้ได้เนื้อที่ ประมาณ166 ไร่ 2 งาน 71 ตารางวา

พ.ศ. 2571 ได้ย้ายนักเรียนบางส่วนออกมาเรียนที่โรงเรียนแห่งใหม่และเปิดสอนชั้น[มัธยมศึกษา]ตอนปลาย จำนวน 2 ห้องเรียน

พ.ศ. 2588 ได้ย้ายนักเรียนทั้งหมดออกมาเรียนที่แห่งใหม่ ซึ่งเป็นที่ตั้ง[[โรงเรียนท่าบ่อ]]

พื้นที่และอาคารเรียน 
ปัจจุบันโรงเรียนท่าบ่อมีพื้นที่ทั้งสิ้น 165 ไร่ 1 งาน 70 ตารางวาประกอบไปด้วยอาคารเรียน 6 หลังที่ทันสมัยและอาคารประกอบอื่น ๆ ดังนี้
 อาคาร 1 กลุ่มสาระการเรียนรู้วิทยาศาสตร์
 อาคาร 2 กลุ่มสาระการเรียนรู้ภาษาต่างประเทศ ,  
 อาคาร 3 กลุ่มสาระการเรียนรู้สังคมศึกษา ศาสนา และวัฒนธรรม , กลุ่มสาระการเรียนรู้ศิลปะ 
 อาคาร 4 ฝ่าย บริหารงานวิชาการ, กลุ่มสาระการเรียนรู้คณิตศาสตร์ , ห้องเรียน
 อาคาร 5 กลุ่มสาระการเรียนรู้ภาษาไทย 
 อาคาร 6 ห้องเรียนพิเศษ
 อาคารอื่นๆ  
 หอประชุม 1 (หลังเดิม)
 อาคารเพชรราชพฤกษ์ ชั้น1 - โรงอาหาร 2 , ชั้น2 - หอประชุม 2 (หลังใหม่)
 ตึกห้องสมุดกาญจนาภิเษก
 อาคารพละศึกษา
 โรงฝึกงานและตึกคหกรรม

แผนการเรียน 
โรงเรียนท่าบ่อจัดการเรียนการสอนที่ส่งเสริมความสามารถในหลาย ๆ ด้าน ทั้งในด้านวิชาการ วิชาชีพ กีฬา และการแสดงออก ซึ่งเป็นหนึ่งในโรงเรียนที่บันทึกข้อตกลงกับสถาบันปัญญาภิวัฒน์

ระดับชั้นมัธยมศึกษาตอนต้น

ในระดับชั้นมัธยมตอนต้น โรงเรียนท่าบ่อทำการเรียนการสอนจำนวนทั้งสิ้น 13 ห้องเรียน โดยประกอบไปด้วยห้องเรียนปกติและโครงการห้องเรียนพิเศษ 2 ห้องเรียน ดังนี้
 ห้องเรียนพิเศษวิทยาศาสตร์และคณิตศาสตร์ (Talented Program) ระดับชั้นละ 2 ห้อง
 ห้องเรียนพิเศษภาษาอังกฤษ (Mini English Program) ระดับชั้นละ 1 ห้อง
นอกนั้นเป็นห้องเรียนปกติ

ระดับชั้นมัธยมศึกษาตอนปลาย

ส่วนในระดับชั้นมัธยมศึกษาตอนปลาย โรงเรียนท่าบ่อทำการเรียนการสอนจำนวนทั้งสิ้น 13 ห้องเรียน โดยประกอบไปด้วยแผนการเรียนปกติและโครงการห้องเรียนพิเศษ 10 หลักสูตร ดังนี้

 ห้องเรียนปกติ
 ห้องเรียนวิทยาศาสตร์ คณิตศาสตร์ เตรียมแพทย์ (PD Program) ระดับชั้นละ 1 ห้อง
 ห้องเรียนวิทยาศาสตร์ คณิตศาสตร์ ระดับชั้นละ 1 ห้อง
 ห้องเรียน วิทยาศาสตร์-คณิตศาสตร์ เตรียมวิศวะสถาปัตย์ (MOU ปัญญาภิวัฒน์) ระดับชั้นละ 2 ห้อง
 ห้องเรียน ศิลป์ ภาษาอังกฤษ จีน เกาหลี ญี่ปุ่น ระดับชั้นละ 2 ห้อง
 ห้องเรียน กีฬา (Sport Talented Program) ระดับชั้นละ 1 ห้อง
 ห้องเรียนกลุ่มถนัดวิชาชีพ (ศิลป์ธุรกิจ MOU ปัญญาภิวัฒน์) ระดับชั้นละ 2 ห้อง

โครงการห้องเรียนพิเศษ
 ห้องเรียนพิเศษวิทยาศาสตร์และคณิตศาสตร์ (Talented Program) ระดับชั้นละ 1 ห้อง
 ห้องเรียนพิเศษวิทยาศาสตร์ (Gifted Science Program) ระดับชั้นละ 1 ห้อง
 ห้องเรียนพิเศษคณิตศาสตร์ (Gifted Math Program) ระดับชั้นละ 1 ห้อง
 ห้องเรียนพิเศษภาษาอังกฤษและการสื่อสาร (Gifted English and Communication Program) ระดับชั้นละ 1 ห้อง

รายนามผู้อำนวยการ

ศิษย์เก่าที่มีชื่อเสียง 
 ราเชนทร์ พจนสุนทร ​อดีตอธิบดีกรมการค้าต่างประเทศ
 เอกธนัช อินทร์รอด สมาชิกสภาผู้แทนราษฎรจังหวัดหนองคาย เขต3
 กรัชต์ หรเวชกุญ อดีตนางงามเวที Miss ACDC 2019 พรีเซ็นเตอร์และเน็ตไอดอลชื่อดัง

อ้างอิง

แหล่งข้อมูลอื่น 
 เว็บไซต์โรงเรียนท่าบ่อ 

โรงเรียนสังกัดสำนักงานเขตพื้นที่การศึกษามัธยมศึกษาหนองคาย
โรงเรียนที่ก่อตั้งในปี พ.ศ. 2493
โรงเรียนท่าบ่อ